CELEX: 62011TN0255
Language: et
Date: 2011-05-20 00:00:00
Title: Kohtuasi T-255/11: 20. mail 2011 esitatud hagi — Fellah versus nõukogu

16.7.2011   
            
            
               ET
            
            
               Euroopa Liidu Teataja
            
            
               C 211/28
            
         20. mail 2011 esitatud hagi — Fellah versus nõukogu
   (Kohtuasi T-255/11)
   2011/C 211/61
   Kohtumenetluse keel: prantsuse
   
      Pooled
   
   
      Hageja: Zakaria Fellah (New York, Ameerika Ühendriigid) (esindaja: advokaat G. Collard)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               tuvastada, et nõukogu 6. aprilli 2011. aasta määrus (EL) nr 330/2011 ning nõukogu 6. aprilli 2011. aasta otsus 2011/221/ÜVJP, mis avaldati 7. aprillil 2011 Euroopa Liidu Teatajas, ei ole hagejat, Zakaria Fellahi puudutavas osas faktiliselt põhjendatud,
            
         
               —
            
            
               seetõttu,
               
                           —
                        
                        
                           tühistada nõukogu 6. aprilli 2011. aasta määrus (EL) nr 330/2011 ning nõukogu 6. aprilli 2011. aasta otsus 2011/221/ÜVJP;
                        
                     
                           —
                        
                        
                           teise võimalusena määrata, et Zakaria Fellahi nimi kustutataks mainitud määruse ja otsuse lisades olevatest loeteludest.
                        
                     
         
      Väited ja peamised argumendid
   
   Hageja esitab hagi toetuseks kaks väidet.
   
               1.
            
            
               Esimese väite kohaselt on rikutud põhjendamiskohustust, kuna põhjused, mille alusel hageja nimi on kantud nende isikute ja üksuste loetellu, kellele kohaldatakse piiravaid meetmeid, on stereotüüpsed ning mainitud ei ole ühtegi konkreetset faktilist asjaolu, mis võimaldaks hinnata kõnealuse loetellu kandmise asjakohasust.
            
         
               2.
            
            
               Teise väite kohaselt on tehtud ilmne hindamisviga, kuna
               
                           —
                        
                        
                           Hagejale heidetakse ette, et ta osales L. Gbagbo valitsuse rahastamises, samas kui esiteks oli hageja L. Gbagbo teenistuses ajal, mil rahvusvaheline kogukond tunnistas L. Gbagbot seadusliku riigipeana, ning teiseks ei olnud hagejal vahendeid, mis oleksid tal võimaldanud L. Gbagbo valitsust rahastada;
                        
                     
                           —
                        
                        
                           Vaidlustatud aktid on alates 11. aprillist 2011 ainetud, kuna L. Gbagbo tabati sel kuupäeval.